
[2] Je ne veux plus estre au nombre de ceulx, 
Qui mille retz ont tendu entour eux, 
Et à clos veulx sans conduitec courants, 
Cent mille fois en une heure mourants. 


[3] Je ne veux plus qu'on me voye suivant 
Ce jeune dieu, qui est tant décevant, 
Qui paist noz yeulx d'aparente beauté: 
Et tous noz coeurs de sainte loyauté. 


[4] Qui de noz maulx s'esjouyt tellement, 
Que noz ennuis luy sont contentement: 
Et n’a plaisir qu’en noz plus grands malheurs, 
Se nourrissant de noz larmes et pleurs; 


[5] J'ay trop apprins sa faulcs et dure loy, 
Et trop souvent fait preuve de sa foy: 
J'ay trop apprins comme il veut vanité, 
Disiumuler soubz une deité. 


[6] Ce qu'est amour trop scay-je par ses faitz, 
Trop je scay comme ensemble guerre et paix, 
Amour scait faire, et comme en un moment 
Des voluntez, il fait grand changement. 


[7] Je sçay comment il sçait poindre et voller, 
Et comme il scait noz cœurs prendre et voller, 
Et scay combien d'un bon entendement, 
Il sçait priver de sens et jugement. 


[8] Je sçay combien de certaines douleurs, 
D'espoirs douteux,n et asseurez malheurs 
Amour nous donne: et combiende tavaux 
Il fait souffrir aulx amants plus liyeux. 


[9] Je sçay comment Amour tient en noz os 
Son feu caché, nous privant de repros, 
Et comme ils çait se faindre et se former, 
Pour en aultruy après nous transformer. 


[10] Bref, je sçay tant que c’est de son pourvoir, 
Que plus n’en veulx apprendre ne sçavoir; 
Et vauldroye bien n’en avoir rien apris, 
Comme en ay fait beaucoup à bien grand pris. 


